**ՏԵՂԵԿԱՆՔ – ՀԻՄՆԱՎՈՐՈՒՄ**

ՄԵՂՐԻ ՀԱՄԱՅՆՔԻ ՂԵԿԱՎԱՐԻ << ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ ՍՏԵՂԾԵԼՈՒ ՄԱՍԻՆ>> ՈՐՈՇՄԱՆ ՆԱԽԱԳԻԾԸ, <<ՄԵՂՐԻ ՀԱՄԱՅՆՔԻ <<ԱՐԵՎԻՔ>> ԱՐՎԵՍՏԻ ԴՊՐՈՑ>> ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ>> ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

 <<Մեղրի համայնքի ղեկավարի <<Համայնքային ոչ առեվտրային կազմակերպություն ստեղծելու մասին>> որոշման նախագիծը, <<Մեղրի համայնքի <<Արևիք>> արվեստի դպրոց>> համայնքային ոչ առևտրային կազմակերպության կանոնադրությունը հաստատելու մասին>> որոշման ընդունման անհրաժեշտությունը պայմանավորված է <<Պետական ոչ առևտրային կազմակերպությունների մասին>> Հայաստանի Հանրապետության օրենքի 9-րդ հոդվածի 5-րդ մասի, <<Տեղական ինքնակառավարման մասին>> Հայաստանի Հանրապետության օրենքի 18-րդ հոդվածի 1-ին մասին 15-րդ կետի, 81-րդ հոդվածի պահանջների ապահովմամբ:

 **<<**Պետական ոչ առևտրային կազմակերպությունների մասին>> Հայաստանի Հանրապետության օրենքի 9-րդ հոդվածի 5-րդ կետի համաձայն համայնքն իրավունք ունի հիշյալ օրենքով սահմանված կարգով ստեղծել համայնքային ոչ առևտրային կազմակերպություն։ Համայնքի անունից համայնքային կազմակերպությունը ստեղծում է համայնքի ղեկավարը, իսկ համայնքային կազմակերպության ստեղծման մասին որոշումը և կազմակերպության կանոնադրությունը հաստատում է համայնքի ավագանին։ Միաժամանակ, <<Տեղական ինքնակառավարման մասին>> Հայաստանի Հանրապետության օրենքի 81-րդ հոդվածի 1-ին կետի համաձայն՝ համայնքը, իր լիազորությունների իրականացման նպատակով, համայնքի ավագանու որոշմամբ կարող է ստեղծել հիմնարկներ, առևտրային և ոչ առևտրային կազմակերպություններ , 35-րդ հոդվածի 1-ին մասի 8-րդ կետի համաձայն համայնքի ղեկավարը համայնքային հիմնարկների և ոչ առևտրային կազմակերպությունների ստեղծման, վերակազմակերպման կամ լուծարման մասին որոշման նախագիծը ներկայացնում է ավագանու հաստատմանը, 18-րդ հոդվածի 1-ին մասին 28-րդ կետի համաձայն՝ համայնքի ղեկավարի ներկայացմամբ համայնքի ավագանին որոշում է ընդունում աշխատակազմի, համայնքային հիմնարկների, համայնքային ենթակայությամբ առևտրային և ոչ առևտրային կազմակերպությունների կանոնադրությունները:

 Կազմակերպության ստեղծումը առաջին հերթին հնարավորություն կտա համայնքի տարածքում իրականացնելու համայնքի պարտադիր խնդիր հանդիսացող՝ արտադպրոցական դաստիարակության կազմակերպումը:Ներկայումս արտադպրոցական դաստիարակությունը կազմակերպվում է Մեղրի և Ագարակ քաղաքներում «ՀՀ Սյունիքի մարզի Մեղրի քաղաքի արվեստի մանկական դպրոց» և «Հայաստանի Հանրապետության Սյունիքի մարզի Ագարակի արվեստի դպրոց» ՀՈԱԿ-ների միջոցով, որտեղ սովորում են համապատասխանաբար 132 և 190 սաներ: Մեղրի համայնքի խոշորացումից հետո գյուղական բնակավայրերի պահպանման, երիտասարդ ընտանիքներին գյուղի հետ կապելու նպատակով անհրաժեշտություն է առաջացել բացի համայնքի քաղաքային բնակավայրերի՝ արտադպրոցական կրթության իրականացնել նաև համայնքի գյուղական բնակավայրերում:Այն հնարավորություն կտա սովորողների ազատ ժամանցի կազմակերպման միջոցով նրանց հետաքրքրությունները զարգացնելու, երաժշտական նախնական մասնագիտական կրթություն իրականացնելու, լուծելու արտադպրոցական գեղագիտական դաստիարակության խնդիրը, որը կնպաստի գեղագիտական արժեքների ձևավորմանը, բնակչության սոցիալական և տարիքային տարբեր խմբերի համար իրականացնելու արվեստի զանազան ճյուղերի, մշակույթի, կիրառական արվեստի ուսուցողական ծրագրեր:Քանի որ համայնքում իրականացվում է միջհամայնքային ամենօրյա, կանոնավոր ուղևորափոխադրում, ուստի դասատուների և կազմակերպության ծառայություններից օգտվողների համար ուսումնական գործընթացի իրականացման ընթացքում տեխնիկական դժվարություններ չեն առաջանա:Կազմակերպության ստեղծումը հնարավորություն կտա համայնքի տարածքում որակյալ, համաչափ արտադպրոցական դաստիարակության կազմակերպում՝ օպտիմալ կառավարմամբ և ծախսերով: Արդյունքում կապահովվի արտադպրոցական դաստիարակության կազմակերպման արդյունավետության բարձրացում և համայնքի բյուջեի միջոցների արդյունավետ օգտագործում:**Մեկ կազմակերպության միջոցով արտադպրոցական դաստիարակության կազմակերպումը հնարավորություն կտա տնտեսելու վարչական ապարատի ծախսերը՝ մեկ տնօենի, մեկ ուսումնական գծով փոխտնօրենի, մեկ հաշվապահի և մեկ գրադարանավարի հաստիքները կրճատելով (երկու դպրոցի դեպքում այս հաստիքները կրկնակի են) կունենանք տնտեսում տարեկան՝ 3710000 դրամ:Գյուղական բնակավայրերի բնակիչների հաշվին կավելանան դպրոց հաճախողների քանակը և մեկ սանի վրա կատարվող ծախսերը զգալիորեն կնվազեն: Տնտեսված միջոցներով դպրոցի համար ձեռք կբերվեն երաժշտական գործիքներ, գրքեր, նկարչական, պարային բաժինների համար անհրաժեշտ գույք և պարագաներ, բացի այդ նախատեսվում է նաև գյուղերում դասավանդող դասատուների աշխատավարձը հաշվարկելիս կիրառել 1,25 գործակից: Օպտիմալացման գերխնդիրը ծախսերի արդյունավետ կառավարումը և արտադպրոցական որակյալ կրթության ապահովումն է:**

Ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

 **Ավագանու ո**որոշման նախագծի ընդունման առնչությամբ Մեղրի համայնքի բյուջեի եկամուտներում և ծախսերում փոփոխություններ չեն առաջանում։